CELEX: 52006PC0132
Language: lt
Date: 2006-03-17
Title: Pasiūlymas Tarybos sprendimas dėl pozicijos, kurią Bendrija turi priimti AKR - EB Ministrų Taryboje dėl daugiametės finansavimo programos 2008–2013 m. ir pakeitimų, kuriuos reikia įtraukti į susitarimą, iš dalies keičiantį 2000 m. birželio 23 d. Kotonu pasirašytą Afrikos, Karibų ir Ramiojo vandenyno grupės valstybių ir Europos bendrijos bei jos valstybių narių partnerystės susitarimą, pataisytą 2005 m. birželio 25 d. Liuksemburge

Svarbus teisinis pranešimas

|

52006PC0132

Pasiūlymas Tarybos sprendimas dėl pozicijos, kurią Bendrija turi priimti AKR - EB Ministrų Taryboje dėl daugiametės finansavimo programos 2008–2013 m. ir pakeitimų, kuriuos reikia įtraukti į susitarimą, iš dalies keičiantį 2000 m. birželio 23 d. Kotonu pasirašytą Afrikos, Karibų ir Ramiojo vandenyno grupės valstybių ir Europos bendrijos bei jos valstybių narių partnerystės susitarimą, pataisytą 2005 m. birželio 25 d. Liuksemburge  /* KOM/2006/0132 galutinis */  

	[pic] | EUROPOS BENDRIJŲ KOMISIJA |Briuselis, 17.3.2006KOM(2006) 132 galutinisPasiūlymasTARYBOS SPRENDIMASdėl pozicijos, kurią Bendrija turi priimti AKR - EB Ministrų Taryboje dėl daugiametės finansavimo programos 2008–2013 m. ir pakeitimų, kuriuos reikia įtraukti į susitarimą, iš dalies keičiantį 2000 m. birželio 23 d. Kotonu pasirašytą Afrikos, Karibų ir Ramiojo vandenyno grupės valstybių ir Europos bendrijos bei jos valstybių narių partnerystės susitarimą, pataisytą 2005 m. birželio 25 d. Liuksemburge(pateikta Komisijos)AIŠKINAMASIS MEMORANDUMASSiekdama užbaigti derybas dėl 2000 m. birželio 23 d. Kotonu pasirašyto AKR - EB partnerystės susitarimo (toliau – Kotonu susitarimas) pakeitimo, Taryba numatė po 9-ojo EPF einančiai daugiametei bendradarbiavimo finansavimo programai skirti minimalų laikiną asignavimą, kad būtų išlaikyta „ mažiausiai tokia pati kaip 9-ojo EPF pagalba, neįskaitant likučio ir įvertinant, remiantis Bendrijos sąmata, infliacijos poveikį, augimą Europos Sąjungoje bei 10 naujų valstybių narių įstojimą 2004 m. “. Remiantis Bendrijos apskaičiavimais, šį asignavimą sudaro 22 682 mln. EUR. Tačiau nebuvo priimta jokio sprendimo dėl programos laikotarpio (2008–2012 m. arba 2008–2013 m.), galutinės pagalbos sumos (įskaitant galimą sąlyginę dalį, didesnę nei minimali suma) ir finansavimo mechanizmo (biudžeto sudarymas arba 10-asis EPF). Todėl laikinosios daugiametės finansavimo programos, įtrauktos į pakeistą Kotonu susitarimą[1], Ia priedo 3 punkte nustatyta, kad „sprendimus dėl bet kokių daugiametės finansavimo programos ar atitinkamų susitarimo dalių pakeitimų, nukrypstant nuo šio susitarimo 95 straipsnio, priima AKR - EB Ministrų Taryba“.Kadangi 2005 m. gruodžio 16 d. Europos Vadovų Taryba priėmė sprendimus dėl programos laikotarpio (2008–2013 m.), AKR valstybėms skiriamos sumos dydžio (22 682 mln. EUR dabartinėmis kainomis, išskyrus veiklos rėmimo išlaidas) ir finansavimo mechanizmo (Europos plėtros fondas, tarpvyriausybinis), pataisytas Kotonu susitarimas gali būti iš dalies keičiamas. Kadangi programos laikotarpis yra ilgesnis nei įprastinis penkerių metų laikotarpis, reikėtų iš dalies pakeisti ne tik Kotonu susitarimo Ia priedą, bet ir jo 95 straipsnį, kuriame nustatomas susitarimo galiojimo laikotarpis, bei susijusius finansinius protokolus ir peržiūros išlygas. Siekiant nuoseklumo, taip pat siūloma iš dalies pakeisti 9-ojo EPF finansinį protokolą ir nurodyti, kokį laikotarpį jis apima (I priedas).2008–2013 m. apimančioje 10-ojo EPF daugiametėje finansavimo programoje patvirtinama laikino galiojimo sąlyga, kuri visiškai derės su galimu vėlesniu biudžeto sudarymu. Joje taip pat sudaromos sąlygos vėlesniems valstybių narių įmokų padidėjimams, atsiradusiems dėl neseniai prisiimtų įsipareigojimų padidinti viešąją pagalbą vystymuisi ir bent jau pusę šių papildomų išteklių skirti Afrikai. Be to, daugiametė finansavimo programa yra pakankamai lanksti ir sudaro galimybę po biudžeto peržiūros 2008–2009 m. atlikti kitus pakeitimus.PasiūlymasTARYBOS SPRENDIMASdėl pozicijos, kurią Bendrija turi priimti AKR - EB Ministrų Taryboje dėl daugiametės finansavimo programos 2008–2013 m. ir pakeitimų, kuriuos reikia įtraukti į susitarimą, iš dalies keičiantį 2000 m. birželio 23 d. Kotonu pasirašytą Afrikos, Karibų ir Ramiojo vandenyno grupės valstybių ir Europos bendrijos bei jos valstybių narių partnerystės susitarimą, pataisytą 2005 m. birželio 25 d. LiuksemburgeEUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 310 straipsnį, siejant su 300 straipsnio 2 dalimi,atsižvelgdama į 2000 m. birželio 23 d. Kotonu (Beninas) pasirašytą Afrikos, Karibų ir Ramiojo vandenyno grupės valstybių (toliau – AKR) ir Europos bendrijos bei jos valstybių narių partnerystės susitarimą, pataisytą 2005 m. birželio 25 d. Liuksemburge (Liuksemburgo Didžioji Hercogystė) (toliau – AKR - EB susitarimas)[2].kadangi:(1) 2005 m. gegužės 30 d. Sprendimu 2005/446/EB Taryba nustatė, kad nuo 2007 m. gruodžio 31 d. bus sustabdomas 9-ojo Europos plėtros fondo (toliau – EPF) lėšų skyrimas, išskyrus lėšas, skirtas investicinėms priemonėms finansuoti[3].(2) 2005 m. birželio 25 d. Liuksemburge pasirašyto pataisyto Susitarimo dėl daugiametės bendradarbiavimo finansavimo programos, vykdomos pagal AKR - EB susitarimą laikotarpiu, einančiu po 9-ojo EPF, Ia priede nenurodomas nei tikslus programos laikotarpis (5 ar 6 metai), nei skiriamos sumos dydis, nei finansavimo mechanizmas (Europos Sąjungos bendrasis biudžetas ar naujas EPF).(3) Tačiau pirmiau minėtame Ia priede nustatoma, kad su AKR - EB susitarimu susijusius „sprendimus dėl bet kokių daugiametės finansavimo programos ar atitinkamų susitarimo dalių pakeitimų, nukrypstant nuo šio susitarimo 95 straipsnio, priima AKR-EB Ministrų Taryba“.(4) 2005 m. gruodžio 16 d. Europos Vadovų Taryba priėmė sprendimus dėl tikslaus programos laikotarpio (6 metai), skiriamos sumos dydžio (22 682 mln. EUR dabartinėmis kainomis) ir finansavimo mechanizmo (10-asis EPF),NUSPRENDĖ:Vienintelis straipsnisRemdamasi pridedamu AKR-EB Ministrų Tarybos sprendimo projektu, Bendrija AKR-EB Ministrų Taryboje siūlo laikytis tokios pozicijos dėl daugiametės finansavimo programos 2008–2013 m.Neesminiai šio sprendimo projekto pakeitimai gali būti daromi Tarybai nepriėmus naujo sprendimo.Priimta Briuselyje,Tarybos varduPirmininkasPRIEDASProjektas[...] AKR–EB Ministrų Tarybos sprendimaspatikslinantis daugiametę finansavimo programą 2008–2013 m., iš dalies pakeisdamas susitarimą, pakeičiantį 2000 m. birželio 23 d. Kotonu pasirašytą Afrikos, Karibų ir Ramiojo vandenyno grupės valstybių ir Europos bendrijos bei jos valstybių narių partnerystės susitarimą, pataisytą 2005 m. birželio 25 d. LiuksemburgeAKR - EB MINISTRų TARYBA,atsižvelgdama į 2000 m. birželio 23 d. Kotonu (Beninas) pasirašytą Afrikos, Karibų ir Ramiojo vandenyno grupės valstybių (toliau – AKR) ir Europos bendrijos bei jos valstybių narių partnerystės susitarimą, pataisytą 2005 m. birželio 25 d. Liuksemburge (Liuksemburgo Didžioji Hercogystė) (toliau – AKR - EB susitarimas)[4], ypač į jo Ia priedo 3 straipsnį,kadangi:(1) 2005 m. birželio 25 d. Liuksemburge pasirašyto pakeisto sprendimo dėl daugiametės bendradarbiavimo finansavimo programos, vykdomos pagal pakeistą AKR - EB partnerystės susitarimą, laikotarpiu, einančiu po 9-ojo Europos plėtros fondo (toliau –EPF), Ia priede nurodoma, kad Europos Sąjunga įsipareigoja pagalbą AKR valstybėms, teikiamą pagal AKR - EB susitarimą, išlaikyti mažiausiai tokią pat, kaip 9-ojo EPF pagalba, atsižvelgiant į infliacijos poveikį, augimą Europos Sąjungoje bei 10 naujų valstybių narių įstojimą 2004 m., tačiau jame nenurodomas nei tikslus programos laikotarpis (5 ar 6 metai), nei skiriamos sumos dydis, nei finansavimo mechanizmas (Europos Sąjungos bendrasis biudžetas ar naujas EPF).(2) 2005 m. vasario 23 d., baigdama derybas dėl pakeisto AKR - EB partnerystės susitarimo, Europos Sąjunga įsipareigojo kuo greičiau pasiūlyti tikslią sumą ir susitarimo taikymo laikotarpį.(3) AKR - EB susitarimo Ia priede nustatyta, kad su pakeistu AKR - EB susitarimu susijusius „sprendimus dėl bet kokių daugiametės finansavimo programos ar atitinkamų susitarimo dalių pakeitimų, nukrypstant nuo šio susitarimo 95 straipsnio, priima AKR-EB Ministrų Taryba“.(4) 2005 m. gruodžio 16 d. Europos Vadovų Taryba priėmė sprendimus dėl tikslaus programos laikotarpio (6 metai), skiriamos sumos dydžio (22 682 mln. EUR dabartinėmis kainomis) ir finansavimo mechanizmo (10-asis EPF),NUSPRENDĖ:Vienintelis straipsnisAKR - EB Ministrų Taryba patvirtina priede pateikto 2000 m. birželio 23 d. Kotonu pasirašyto Afrikos, Karibų ir Ramiojo vandenyno grupės valstybių ir Europos bendrijos bei jos valstybių narių partnerystės susitarimo, pataisyto 2005 m. birželio 25 d. Liuksemburge, pakeitimus.Priimta Port Morsbyje,Tarybos varduPirmininkas  AKR - EB Ministrų Tarybos sprendimo priedaspatikslinantis daugiametę finansavimo programą 2008–2013 m., iš dalies pakeisdamas susitarimą, pakeičiantį 2000 m. birželio 23 d. Kotonu pasirašytą Afrikos, Karibų ir Ramiojo vandenyno grupės valstybių ir Europos bendrijos bei jos valstybių narių partnerystės susitarimą, pataisytą 2005 m. birželio 25 d. Liuksemburgea) AKR - EB susitarimo 95 straipsnio 2 dalis pakeičiama taip:„Daugiamečius finansinius protokolus rengia AKR - EB Ministrų Taryba“.b) AKR - EB susitarimo I priedo „Finansinis protokolas“ 1 dalis pakeičiama taip:«1. Siekiant įgyvendinti šiame susitarime nustatytus tikslus, bendra Bendrijos finansinės pagalbos suma 2000 m. kovo 1 d. – 2007 m. gruodžio 31 d. laikotarpiu yra 15 200 mln. EUR. Šis laikotarpis gali būti pakeistas AKR - EB Ministrų Tarybos sprendimu pagal Ia priedo 3 dalies nuostatas.“c) AKR - EB susitarimas papildomas 1b priedu:„ Ib priedas – Daugiametė finansavimo programa 2008–2013 m.1. Siekiant įgyvendinti šiame susitarime nustatytus tikslus, bendra Bendrijos finansinės pagalbos suma laikotarpiu, prasidedančiu 2008 sausio 1 d., yra 22 682 mln. EUR .2. Įsigaliojus daugiametei finansavimo programai, bus galima iš karto naudotis šia suma. Ji bus paskirstoma bendradarbiavimo sritims taip:1.  18 940 mln. EUR yra skirti nacionalinėms ir regioninėms orientacinėms programoms finansuoti. Šios lėšos bus skirtosi. finansuoti AKR valstybių nacionalines orientacines programas pagal šio sprendimo IV priedo „įgyvendinimo ir administravimo procedūros“ 1–5 straipsnių nuostatas;ii. finansuoti AKR valstybių regionines orientacines programas, skirtas regioniniam ir tarpregioniniam bendradarbiavimui bei integracijai remti pagal šio sprendimo IV priedo „įgyvendinimo ir administravimo procedūros“ 6–11 straipsnių, 13 straipsnio 1 dalies ir 14 straipsnio nuostatas;2.  2 242 mln. EUR yra skirti AKR valstybių ir regionų bendradarbiavimui finansuoti, siekiant, kad tai būtų naudinga daugeliui arba visoms AKR valstybėms, įskaitant institucinę paramą šio susitarimo III priede nurodytoms CDE ir CTA bei šio susitarimo 17 straipsnyje nurodytai Jungtinei Parlamentinei Asamblėjai, teikiamą pagal šio susitarimo IV priedo „Įgyvendinimo ir valdymo procedūros“ 12 straipsnio, 13 straipsnio 2 dalies ir 14 straipsnio nuostatas;3.  1 500 mln. EUR yra skirti investicinėms priemonėms finansuoti pagal šio susitarimo II priede „Finansavimo sąlygos“ nustatytą tvarką ir sąlygas, iš kurių 400 mln. EUR yra skirti pirmiau minėto II priedo 2 ir 4 straipsniuose nustatytoms palūkanų subsidijoms.3. Veiklą, finansuojamą pagal investicines priemones, įskaitant susijusias palūkanų subsidijas, administruoja Europos investicijų bankas. Be 10-ojo EPF, Europos investicijų bankas paskolų, išmokamų iš banko nuosavų išteklių, forma skiria orientacinę sumą, neviršijančią 1 700 mln. EUR. Šios lėšos skiriamos šio Susitarimo II priede „Finansavimo sąlygos“ išdėstytiems tikslams pagal sąlygas, nustatytas banko įstatuose, ir atitinkamas investicijų finansavimo sąlygų nuostatas, išdėstytas pirmiau minėtame priede. Visas kitas finansavimo pagal šią daugiametę finansavimo programą priemones administruoja Komisija.4. Nuo 2007 m. gruodžio 31 d. arba nuo šios daugiametės finansavimo programos įsigaliojimo dienos (jeigu ji įsigalios vėliau nei 2007 m. gruodžio 31 d.) nebebus galima skirti 9-ojo ar ankstesnių EPF likučių ir lėšų, skirtų finansuoti projektus iš pirmiau minėtų fondų, panaikintų po pirmiau minėtų datų, išskyrus sistemos, skirtos užtikrinti pagrindinių žemės ūkio produktų eksporto pajamų stabilizavimą (STABEX) pagal EPF, buvusius prieš 9-ąjį EPF, likučius, ir lėšų, skirtų investicinėms priemonėms finansuoti, likučius, neįskaitant susijusių palūkanų subsidijų, kurios bus pervestos į 10-ąjį EPF ir naudojamos pagal šiame pakeistame susitarime nustatytas sąlygas.5. Bendra šiai daugiametei finansavimo programai skiriama suma yra skiriama 2008 m. sausio 1 d. – 2013 m. gruodžio 31 d. laikotarpiui. Po 2013 m. gruodžio 31 d. nebebus galima skirti 10-ojo EPF lėšų, išskyrus lėšas, skirtas investicinėms priemonėms finansuoti, neįskaitant susijusių palūkanų subsidijų.6. AKR - EB Ministrų Tarybos vardu AKR - EB Ambasadorių komitetas gali imtis atitinkamų priemonių, susijusių su daugiametei finansavimo programai skiriama bendra suma, siekdamas įgyvendinti programavimo reikalavimus, susijusius su vienu iš 2 punkte nurodytų asignavimų, įskaitant lėšų perskirstymą tarp šių asignavimų.7. Bendrija ir valstybės narės bet kada gali padidinti šiai daugiametei finansavimo programai skiriamą bendrą sumą, ypač kai bus persvarstomas 2008–2009 m. Bendrijos biudžetas ir atsižvelgiant į valstybių narių įsipareigojimus per šios daugiametės finansavimo programos vykdymo laikotarpį padidinti viešąją pagalbą vystymuisi. AKR - EB Ministrų Taryba pagal AKR - EB partnerystės susitarimo Ia priedo 3 dalies nuostatas spręs dėl lėšų paskirstymo 2 punkte nurodytoms priemonėms. Taryba, atlikusi Komisijos parengtu veiklos vertinimu grindžiamą išankstinį bendradarbiavimo rezultatų vertinimą, gali spręsti dėl papildomų lėšų skyrimo. Bet kuriuo atveju Komisija šį veiklos vertinimą parengs ir perduos Tarybai iki 2010 m. pabaigos. Šis vertinimas apima tiek pažangą, padarytą įgyvendinant įsipareigojimus ir skiriant lėšas, tiek rezultatus bei pasekmes. Be to, šis įvertinimas padės įvertinti naujus išteklius, reikalingus po 10-ojo EPF pagal šio susitarimo nuostatas vykdomam finansiniam bendradarbiavimui remti.8. Valstybės narės taip pat gali bet kada nuspręsti sudaryti visą arba dalį EPF biudžeto. Sprendimus dėl bet kokių daugiametės finansavimo programos ar atitinkamų susitarimo dalių pakeitimų pagal šio susitarimo Ia priedo 3 straipsnį priima AKR-EB Ministrų Taryba.“[1] OL L 287, 2005 10 28[2] OL L 287, 2005 10 28[3] OL L 156, 2005 6 18[4] OL L 209, 2005 8 11 ir OL L 287, 2005 10 28